Document ID: 32004R1599

KOMISIJAS REGULA (EK) Nr. 1599/2004
(2004. gada 10. septembris),
ar kuru kuģiem, kas peld ar dalībvalsts karogu, izņemot Dāniju un Apvienoto Karalisti, aizliedz zvejot tūbītes
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Padomes 2003. gada 19. decembra Regula (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi (2), paredz tūbīšu nozvejas kvotas 2004. gadam.
(2)
Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai ir jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
(3)
Saskaņā ar Komisijai paziņoto informāciju ICES IIa zonas ūdeņos, Skagerakā, Kategatā, Ziemeļjūrā (EK ūdeņi), tūbīšu nozveja, ko veikuši kuģi, kas peld ar dalībvalsts karogu vai ir reģistrēti dalībvalstī, izņemot Dāniju un Apvienoto Karalisti, ir sasniegusi 2004. gadam piešķirto kvotu apjomu.
IR PIEŅĒMUSI ŠO REGULU.
1. pants
Uzskata, ka ICES IIa zonas ūdeņos, Skagerakā, Kategatā, Ziemeļjūrā (EK ūdeņi), tūbīšu nozveja, ko veic kuģi, kas peld ar dalībvalsts karogu vai ir reģistrēti dalībvalstī, izņemot Dāniju un Apvienoto Karalisti, ir izsmēlusi 2004. gadam dalībvalstīm piešķirto kvotu apjomu.
Kuģiem, kas peld ar dalībvalsts karogu vai ir reģistrēti dalībvalstī, izņemot Dāniju un Apvienoto Karalisti, ir aizliegts zvejot tūbītes ICES IIa zonas ūdeņos, Skagerakā, Kategatā, Ziemeļjūrā (EK ūdeņi), tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 10. septembrī

Labels: 6